SEME PRIPOVEDUJE

Živijo, sem seme in povedal vam bom, kako sem odrastel. No, pa kar začnimo.

Sem seme in ko bom velik bom fižol. Vse se je začelo v neki lepi cvetličarni. Tam sem imel veliko prijateljev in še vedno se spominjam leče in boba, ki sta bila moja najboljša prijatelja. Ampak nekega dne je pome prišla neka gospa, me dala v vrečko in odnesla k sebi domov. Najprej me je bilo strah, kaj se bo zgodilo z mano, nato pa me je ta gospa odnesla na vrt izkopala majhno luknjico, me dala vanjo in zasula z zemljo. Takoj za tem me je še zalila in odšla. Tisti trenutek sem spoznal, da bom končno lahko odrastel in postal fižol. Tako sem se veselil in sem že naslednji dan pognal korenine, naslednji dan pa še steblo in liste. Ko je spet prišla tista gospa, je bila kar presenečena, nato pa me je spet zalila. Kmalu sem spoznal nove prijatelje. Tam sta bila paradižnik Robi, kumara Lovro in še veliko drugih. Ampak onadva sta postala moja nova najboljša prijatelja. Cele dneve smo se pogovarjali in se smejali in včasih smo se tudi špricali, ko nas je gospa prišla zalit. Nekega dne smo se pogovarjali, kateri bo postal največji in najvišji. In paradižnik Robi je rekel, da bo to on, in z Lovrom sva mu verjela. Tako so minevali dnevi in noči in postajal sem vse večji in večji. Kmalu sem naredil tudi cvetove, iz katerih so zrasli majhni fižolčki. Gospa je bila zelo vesela, ko me je zagledala, in tudi jaz sem bil vesel. Kmalu sem prerasel kumaro nato pa še paradižnik. A s tem, ko sem rastel, sem se tudi postaral. Tako je gospa nekega dne poleg mene zapičila palico, da sem se naslanjal nanjo. Malo mi je pomagala. Tako je bilo tu poletje in nato še jesen. Gospa je iz mene potrgala vse fižolčke, ki so bili zdaj že kar veliki. Vedel sem, da se bližam koncu, zato smo te zadnje dni izkoristili za klepet. A napočil je čas, ko nas je gospa povlekla iz zemlje in nas odnesla na kompost. Tam smo bili še par mesecev nato pa smo se spremenili v lepo zemljo. Gospa je z nami pognojila nove rastline, da so lahko one rasle.

Tako smo prišli na konec moje zgodbe.

 Pika Frank 6.c